Boshof Rooivleis Expo
Sammic se slagveekarkaskompetisie steeds gewild en vleisprodusente vaar steeds baie goed
Dit wil voorkom asof die kompetisie in die Samic Nasionale Kampioenskappe elke jaar strawwer raak. In hierdie jaar se kompetisie (dis die inskrywings van verlede jaar) het Boshof Rooivleis Expo sesde gekom uit 'n totaal van 72 skoue dwarsoor die land en Michiel de Kock met sy kampioenlamkarkas wat 'n punt van 99.63 behaal het, het vyfde in die land gekom.
Hierdie jaar in die Boshofkompetisie het Glen Voerkraal die kampioen enkelbeeskarkas (98.58), Broer de Waal die reserwekampioen (97.73) en Glen Voerkraal ook die 3de (97.41) ingeskryf. Glen Voerkraal se een groep van drie karkasse was ook aangewys as die kampioengroep en 'n ander groep die reserwekampioen terwyl 'n groep van Broer de Waal die derde plek behaal het. Die punte was 95.71, 94,46 en 94.37 onderskeidelik.
In die lamkarkaskompetisie was Andre Malherbe van Hertzogville met 97.21 eerste met JC Lotz wat die reserwe kampioen en die derde plek behaal het met 96.18 en 95.25. JC Lotz het die kampioengroep met 94.93 ingeskryf asook die tweede plek met 92.46, terwyl Andre Malherbe derde met 92.38 was.
Ons het ongelukkig nie die uitslae op die hoef beoordeel ontvang nie.
'n Aantal deelnemers en ander belangstellendes en aspirant-boertjies wag hier vir die uitslae van die Karkaskompetisie
Louwtjie en Louw Kruger by die Kampioen karkas en onder by die Kampioen Groep Beeskarkasse
Johan Lotz by die Kampioen Groep lamkarkasse
Dirk Zandberg, Streekbestuurder van Sammic by die kampioen enkellamkarkas van André Malherbe van Hertzogville
Die span aan die stuur van die Slagveekompetisie:
Louwtjie Kruger, Danie de Kock, Ilze Groenewald, Tol du Toit, Boeta de Waal en Jacques Conradie.
Voor staan Wessel Conradie wie se enkellam as kampioen op die hoef beoordeel, aangewys is.